ດາຣາ ນັກຮ້ອງ ບອນ ໂຈວີ ກວດພົບ ໂຄວິດ-19 ກ່ອນການສະແດງຄອນເສີດ
ດາຣານັກຮ້ອງ ທ່ານບອນ ໂຈວີ ໄດ້ກວດພົບຕິດເຊື້ອຫຼັງຈາກທ່ານ ແລະບັນດາສະມາຊິກ ຄະນະດົນຕີຂອງ ທ່ານໄດ້ເຮັດການກວດພະຍາດຢ່າງກະທັນຫັນ. 
ສື່ມ່ວນຊົນທ້ອງຖິ່ນຢູ່ໃນນະຄອນໄມອາມີ ໄດ້ລາຍງານວ່າ ດາຣານັກຮ້ອງ ບອນ ໂຈວີ (Bon Jovi) ໄດ້ຖືກບັງຄັບໃຫ້ຍົກເລີກການຫລິ້ນຄອນເສີດໃນ ວັນເສົາຜ່ານມາ, ບໍ່ເທົ່າ ໃດນາທີກ່ອນຂຶ້ນທ່ານຈະຂຶ້ນເວທີຫຼັງຈາກກວດພົບວ່າມີພະຍາດໂຄວິດ-19 ສະຖານີໂທລະພາບໄມອາມີແຫ່ງນຶ່ງກ່າວວ່າ ໂຄສົກຄົນນຶ່ງຂອງນັກຮ້ອງ ທີ່ໄດ້ສັກຢາ ວັກຊີນຄົບຊຸດແລ້ວນັ້ນໄດ້ກ່າວຕໍ່ຜູ້ເຂົ້າຊົມໃນວັນເສົາຕອນແລງວ່າ ທ່ານ ບອນ ໂຈວີ ໄດ້ກວດພົບຕິດເຊື້ອຫຼັງຈາກທ່ານ ແລະບັນດາສະມາຊິກ ຄະນະດົນຕີຂອງທ່ານໄດ້ ເຮັດການກວດພະຍາດຢ່າງກະທັນຫັນ ໂຄສົກກ່າວວ່າດາລານັກຮ້ອງຣັອກ “ມີຄວາມ ຮູ້ສຶກດີ” ແຕ່ບໍ່ໄດ້ອອກໄປສະແດງ ແລະໄດ້ເຂົ້າໄປນອນພັກຜ່ອນ ຄະນະດົນຕີໄດ້ລາຍງານວ່າໄດ້ພາກັນຢູ່ຕໍ່ ແລະເສບດົນຕີໃຫ້ແກ່ຝູງຊົນທີ່ໜາແໜ້ນໂດຍ ປາດສະຈາກນັກຮ້ອງທີ່ນຳໜ້າໝູ່ນັ້ນ ບໍ່ມີຄຳເວົ້າໃດໆວ່າ ຄອນເສີດຈະມີການເລື່ອນໄປ ຈັດໃນວັນນຶ່ງໃນຂ້າງໜ້າ ຫຼືບໍ່ ທ່ານ ບອນ ໂຈວີ ໄດ້ເຂົ້າຮ່ວມການໂຄສະນາປີກາຍນີ້ເພື່ອຊັກສ່ວນໃຫ້ຄົນພາກັນໃສ່ໜ້າ ກາກ ແລະປະຕິບັດການຢືນຢູ່ຫ່າງກັນ ໃນຕອນເຊົ້າວັນຈັນວານນີ້ ເລຂາທິການໃຫຍ່ອົງການສະຫະປະຊາຊາດ ທ່ານແອນໂຕນິ ໂອ ກູເຕເຣສ ກ່າວວ່າ ຫຼາຍກວ່າ 5 ລ້ານຄົນ ໄດ້ເສຍຊີວິດຍ້ອນໂຄວິດ-19 ຊຶ່ງ “ເປັນ ເລື້ອງທີ່ໜ້າລະອາຍຂອງໂລກ” ແລະເຕືອນໃຫ້ຮູ້ວ່າສ່ວນໃຫຍ່ຂອງໂລກກຳລັງ “ປະສົບ ກັບຄວາມລົ້ມແຫຼວ” ຍ້ອນບໍ່ມີຄວາມສະເໝີພາບກັນໃນການໄດ້ຮັບຢາວັກຊີນ ສູນກາງຊັບພະຍາກອນໄວຣັສໂຄໂຣນາຂອງມະຫາວິທະຍາໄລຈອນສ໌ ຮັອບກິນສ໌ ໄດ້ ລາຍງານໃນຕອນເຊົ້າວັນຈັນວານນີ້ວ່າ ຈຳນວນຜູ້ເສຍຊີວິດຍ້ອນການແຜ່ລະບາດໂຄວິດ- 19 ຢູ່ທົ່ວໂລກໄດ້ເພີ້ມຂຶ້ນເຖິງຈຳນວນທັງໝົດທີ່ວ່ານັ້ນໃນພຽງແຕ່ສີ່ເດືອນຫຼັງຈາກມັນ ຮອດຂີດໝາຍສີ່ລ້ານຄົນໄດ້ເສຍຊີວິດນັ້ນແລ້ວ ຢູ່ໃນຖະແຫຼງການສະບັບນຶ່ງ, ທ່ານ ກູເຕເຣສ ກ່າວວ່າ ການຕາຍເຫຼົ່ານີ້ “ບໍ່ພຽງແຕ່ເປັນໂຕ ເລກຢູ່ໜ້າເຈ້ຍເທົ່ານັ້ນ ເຂົາເຈົ້າແມ່ນບັນດາແມ່ ແລະພໍ່ ອ້າຍ ແລະນ້ອງສາວ ລູກສາວ ແລະລູກຊາຍ ເປັນຄົນໃນຄອບຄົວ, ເພື່ອນຝູງ ແລະ ເພື່ອນຮ່ວມງານ ຊີວິດໄດ້ຖືກຕັດໃຫ້ ສັ້ນລົງໂດຍໄວຣັສທີ່ບໍ່ມີຄວາມປານີທີ່ບໍ່ສົນໃຈຕໍ່ຊາຍແດນໃດໆ ” ໂຄວິດ-19 ເປັນພະ ຍາດທີ່ເກີດມາຈາກໄວຣັສໂຄໂຣນາ ຫົວໜ້າອົງການສະຫະປະຊາຊາດ ໄດ້ຊັກຊວນບັນດາຜູ້ນຳໂລກໃຫ້ສະໜັບສະໜູນຢ່າງ ເຕັມສ່ວນຕໍ່ຍຸດທະສາດການສັກຢາວັກຊີນຢູ່ທົ່ວໂລກທີ່ທ່ານໄດ້ເລີ້ມຕົ້ນຂຶ້ນໃນເດືອນແລ້ວ ນີ້ຮ່ວມກັບອົງການອານາໄມໂລກ (WHO) ແລະຜ່ານການໃຫ້ທຶນ ແລະການບໍລິຈາກຢາ ວັກຊີນ ເພື່ອຊ່ວຍໃຫ້ບັນລຸເປົ້າໝາຍການສັກຢາ 40 ເປີເຊັນຂອງຄົນຢູ່ທຸກປະເທດໃນ ທ້າຍປີ 2021 ແລະ 70 ເປີເຊັນ ໃນກາງປີ 2022